अलीगढ़ के मदरसे में मौलवी की 'टॉर्चर क्लास'! बच्चों को जंजीरों में बांध कर रखने का वीडियो वायरल
वीडियो वायरल होने के बाद पुलिस जब मदरसे पहुंची तो पुलिस को सिर्फ एक बच्चा बेड़ियों में जकड़ा दिखा, ये वही बच्चा था जो वायरल वीडियो में दिख रहा था। पुलिस ने जब मदरसा संचालक फहीमुद्दीन से जंजीरों में बंधे बच्चे को लेकर सवाल पूछा तो जवाब हैरान करने वाला था।
अलीगढ़. यूपी के अलीगढ़ से बच्चों पर जुल्म की ऐसी तस्वीरें आई हैं, जो आपको विचलित कर सकती हैं। दरअसल अलीगढ़ के सासनी गेट मोहल्ले के ''मदरसा तालीमुल कुरान'' के अंदर छोटे-छोटे बच्चों को जंजीरों में बांध कर रखा गया था। मदरसे में पढ़ने के लिए आए बच्चे बेड़ियों में जकड़ कर रखे गए थे। किसी ने इसका वीडियो बना लिया। वीडियो सोशल मीडिया पर वायरल हुआ तो हड़कंप मच गया। स्थानीय लोगों ने भी पुलिस से शिकायत की, जिसके बाद पुलिस मदरसे पहुंची और आरोपी मदरसा संचालक को हिरासत में ले लिया गया।वायरल हो रहे वीडियो में दिखाई दे रहा है कि बच्चे मदरसे के अंदर नल के पास पानी पीने पहुंचे हैं और उनके पैर जंजीरों में जकड़े हैं। लोकल लोगों का आरोप है कि मदरसे में बच्चों को बांध कर रखा जाता है, पिटाई की जाती है और कई बार मदरसे के अंदर से बच्चों के चीखने की आवाज़ आती है। वायरल वीडियो में ऐसे तीन बच्चे दिख रहे हैं जिनके पैर जंजीरों में जकड़े हैं। लोहे की जंजीरें काफी मोटी हैं। आरोपों के मुताबिक मदरसे के अंदर कई बच्चों को लोहे की चेन से बांध कर रखा जाता है।वीडियो वायरल होने के बाद पुलिस जब मदरसे पहुंची तो पुलिस को सिर्फ एक बच्चा बेड़ियों में जकड़ा दिखा, ये वही बच्चा था जो वायरल वीडियो में दिख रहा था। पुलिस ने जब मदरसा संचालक फहीमुद्दीन से जंजीरों में बंधे बच्चे को लेकर सवाल पूछा तो जवाब हैरान करने वाला था। आरोपी मदरसा संचालक ने कहा कि उसने बच्चे को नहीं बांधा बल्कि बच्चे के घरवाले ही बच्चे को बांध जाते हैं।अलीगढ़ पुलिस ने इस मामले में केस दर्ज कर जांच शुरू कर दी है, जिस बच्चे के पैरों में पैरों में जंजीर बांधी गई थी उसे चाइल्ड वेलफेयर कमेटी के पास भेज दिया गया है। पुलिस मदरसा संचालक से पूछताछ कर रही है। आरोपी मदरसा संचालक खुद के बकसूर बता रहा है लेकिन मदरसे के आस-पास रहने वाले लोगों का आरोप उन्होंने मदरसे के अंदर से बच्चों के चीखने की आवाज़ सुनी हैं और शिकायत करने पर मदरसा संचालक ने उनकी पिटाई कर दी थी। बच्चों पर जुल्म और मदरसा संचालक की दबंगई का आरोप मदरसे के आस-पास के कई लोगों ने लगाया है।